VOLTYDSE DOSENT IN FINANSIËLE REKENINGKUNDE - Werknet
Akademia is 'n private hoëronderwysinstelling in Centurion met twee onderrigleermodelle, naamlik die voltydse kontakmodel en die nauurse onderrigmodel. Akademia het tans 'n voltydse pos vir 'n dosent in die Finansiële Rekeningkunde-vakgroep in die Fakulteit Ekonomiese en Bestuurswetenskappe beskikbaar. Om vir die pos te kwalifiseer moet 'n kandidaat oor goeie taalvermoë in akademiese Afrikaans beskik, ten minste drie jaar ervaring in hoër onderwys hê, en oor 'n BComHons in Finansiële Rekeningkunde of ander relevante dissipline met Finansiële Rekeningkunde of Belasting of soortgelyke module as deel van voorgraadse of nagraadse kwalifikasie beskik.
Dit sal tot die kandidaat se voordeel strek indien hy/sy hoër gekwalifiseerd is as die minimumvereiste of reeds besig is met verdere nagraadse studies in Finansiële Rekeningkunde of Belasting, of beskik oor 'n voltooide professionele rekeningkundekwalifikasie of 'n verwante dissipline. Ervaring in afstandsonderrig, blootstelling aan en vorige gebruik van onderwystegnologie, kennis van en kundigheid in die elektroniese onderrig-en-leer-omgewing, praktykservaring, gepubliseerde akademiese artikels en ervaring in die ontwikkeling van studiemateriaal sal in 'n kandidaat se guns tel.
Klik hier om vir die pos aansoek te doen. Aansoeke moet voor of op 24 Oktober 2021 ingedien word. Stuur 'n e-pos na mhb@akademia.ac.za en heg jou Afrikaanse CV daarby aan indien jy probleme met die skakel ervaar.